**Кадастр агентлиги ва Давлат кадастрлари палатаси Бухоро вилояти бошқармалари бўйича 2023 йилда прокуратура идораларига ҳуқуқий баҳо олиш учун юборилган материаллар ҳақида**

**МАЪЛУМОТНОМА**

1. Шофиркон тумани, Кўришкент МФЙ, Кўришкент қишлоғида яшовчи фуқаро А.Анинг Кадастр агентлиги, Бухоро вилояти бошқармаси бошлиғи номига қилган мурожаатида тумандаги “Ермамат Жомурод” фермер хўжалиги раҳбари томонидан экин ер майдонлари талон-тарож қилиниб, уй-жойлар қурилиб, умумфойдаланишдаги йўллар чиқарилаётганлиги ва Шофиркон тумани кадастр бўлими бош инспектори **А.Книнг** турмуш ўртоғи М.Анинг номига ноқонуний равишда уй-жой учун ер ажратиб берилишида туман ҳокимининг қарорини чиқартирганлигини ҳамда кадастр ходими К.Анинг қўшниси екин ер майдонидан уй-жой қуриш учун тупроқ ишларини бажарганлиги сабабли Агентлик томонидан ҳеч қандай қонуний чоралар кўрмаётганлиги сабабли уларнинг хатти-ҳаракатидан норози бўлиб қилган мурожаати Кадастр агентлиги Бухоро вилояти бошқармаси томонидан атрофлича ўрганилиб чикилди.

К.А турмуш ўртоғи М.Анинг номига экин еридан уй-жой қуриб фуқаро Ҳ.Жга сотганлиги бўйича келтирилган важ бўйича ўрганилганида фуқаро М.Ага Шофиркон тумани ҳокимининг 2019 йил 23 сентябрдаги қарорига асосан жами қурилиш ости ер майдони 54,0 кв.метрдан иборат бўлган қурилма Давлат кадастрлари палатаси Бухоро вилояти бошқармаси томонидан давлат рўйхатидан ўтказилганлиги ва 2022 йилнинг 14 январь куни Шофиркон тумани хусусий амалиёт билан шуғулланувчи нотариус Ҳамраев Сами Чўлиевич томонидан фуқаро М.Анинг эгалигидан фуқаро Ж.Ҳга нотариал олди-сотди шартномаси орқали сотганлиги ва туман ҳокимининг мазкур қарорига ҳуқуқий баҳо бериш учун Ўзбекистон Республикаси Бош прокуратураси ва Кадастр агентлиги томонидан “Ердан фойдаланиш ҳамда геодезия ва картография соҳасида талон-тарожлик ва ўзлаштиришлар, мансаб ваколатини суистеъмол қилиш ва бошқа қонунбузилишлар юзасидан ҳужжатларни расмийлаштириш ва прокуратура органларига юбориш тўғрисида”ги **ТАРТИБ** бўйича қонуний чоралар кўриш мақсадида Агентлик бошқармаси бошлиғи имзоси билан 2023 йилнинг 24 март куни хат билан Бухоро вилояти прокуратурасига юборилди.

2. Коррупцияга қарши курашиш бўлими маълумотлари асосида Давлат кадастрлари палатаси Бухоро вилояти бошқармаси Бухоро тумани филиали собиқ кадастр муҳандиси Г.У 2022 йил 10 октябрь куни бошқарма бошлиғининг буйруғига асосан меҳнат шартномаси бекор қилинганидан кейин *(маълумот учун: 2022 йил август ойида Бухоро тумани филиалида коррупцион ҳолатни содир этилишига шароит яратган ва уни касбдоши У.Г билан содир этган),* у томонидан 12 октябрь куни фуқаро Қ.Ж номига 1999 йил 21 февралдаги Усмон Юсупов номли жамоа хўжалиги қарорини ўзгартирган ҳолда, Бухоро туман Гулшанобод (Лоша) м.ф.й. Алотхона қишлоғидан 12 сотих ерга турар-жойга кадастр паспортини шакллантириб берганлиги ҳолати бўйича хизмат текшируви якуни бўйича Бухоро вилояти прокуратурасига маълумотнома юборилган эди.

2023 йил 3 феврал куни Бухоро вилояти прокуратураси томонидан фуқаро Ж.Қ ва кадастр собиқ ходими У.Гга нисбатан Ўзбекистон Республикаси ЖКнинг 228-модда 1 ва 3-қисмлари билан жиноят иши очилган ва ҳозирда тергов ҳаракатлари олиб борилмоқда.

3. Кадастр агентлиги Бухоро вилояти бошқармаси Бухоро шаҳар бўлими бош инспектори **Т.Ш** Бухоро тумани филиалида кадастр муҳандиси лавозимида ишлаганида, ўзининг лавозимидан фойдаланган ҳолда ўзганинг 600 кв. метр турар жойини қалбаки ҳужжатлар асосида онаси – Д.Анинг номига ноқонуний расмийлаштирилганлиги ҳолати бўйича Бухоро вилоят прокуратурасига хат юборилди.

Шунга асосан, Бухоро вилояти прокуратураси томонидан 27.04.2023 йилда Т.Ш ва бошқаларга нисбатан **ЖКнинг 228-моддаси 2-қисми** билан қўзғатилган ЖИ доирасида тергов ҳаракатлари олиб борилмоқда.

Хусусан, Ш.Т умумий ер майдони 600 кв. метр бўлган турар жойни 15.12.2021 йилдаги қурилиши (реконструкцияси) тугалланган турар жойни фойдаланишга қабул қилиш **далолатномасини** онасининг номидан тузиб, туман кадастр филиали бошлиғи Р.Рустамов номидан сохта қўл қўйган. Шундан сўнг ариза бўйича мурожаат қилиб, далолатномада кўчмас мулкка тегишли ҳуқуқий ҳужжат сифатида Халқ депутатлари Работиқалмоқ қишлоқ совети ижроия комитетининг 19.09.1997 йилдаги қарори кўрсатилган. Далолатномани кадастр рақами берилиши билан “Кўчмас мулк-3” дастурида рўйхатдан ўтказган *(ҳозирда мазкур кадастр рақами бошқа турар жойга бириктирилган).*

Кейинчалик, солиқ тўламаслик ва ўзининг ноқонуний ҳаракатини яшириш мақсадларида 29.06.2022 йилда кадастр рақами, “Кўчмас мулк-3” дастуридан ўчириб ташланган.

Бухоро тумани архиви ҳисоблари бўйича далолатномада кўчмас мулкка тегишли ҳуқуқий ҳужжат сифатида кўрсатилган Халқ депутатлари Работиқалмоқ қишлоқ совети ижроия комитетининг 19.09.1997 йилдаги қарори мавжуд эмаслиги аниқланди.